මේ විහාරස්ථානය අතීතයේ සිටම ජාත්‍යන්තර බෞද්ධාගමික සම්බන්ධතා සහිත මහනුවර ශ්‍රී දළදා මාලිගය සමග අඛණ්ඩ සම්බන්ධතා පවත්වන පුද බිමකි.මේ පෙරහරේ සර්වඥ ධාතූන් වහන්සේ තැන්පත් කළ කරඬුව ඇතෙකු පිට වැඩැම්මුවද පත්තිනි දේවාභරණ වැඩමවීම සිදු කරන්නේ ඇතින්නකගේ (කෙණර) පිට මතින්ය.ඒ සඳහා සම්බන්ධ කරගන්නා ඇතින්න දේවාලය ඉදිරිපිටට පැමිණ යාතිකා කිරීමෙන් පසු පෙරහරේ ගමන් කිරීමට නියමිතයි.වීථි සංචාරය කිරීමෙන් පසු ආපසු විහාරස්ථානයට ගෙවදීමෙන් දේවාලය ඉදිරිපිටින් තුන් වතාවක් ගමන් කිරීමද එකල සිට පැවති සිරිතකි.ප්‍රථම පෙරහර සංවිධාන සිදු කරන උඩුගම එක්සත් වීර සහන සේවා පදනමේ සභාපති අධ්‍යක්‍ෂක එච්. පී. උපාලි විජේවික්‍රම මහතා -විහාරාධිපති අල්කේගම ධම්මානන්ද නායක හිමියන්ගේ අනුශාසකත්වයෙන් ඉතාම කෙටි කාලයකදී මෙවර පෙරහර සංවිධාන කිරීමට අවස්ථාව ලැබුණේ.උඩුගම ගොන්දෑවල යන ගම්මාන වල සහ අවට ගම්වාසීන්ගේ සහයෝගය මේ පෙරහරට හැමදාම ලැබෙනවා.සිංහල හින්දු අලුත් අවුරුදු චාරිත්‍ර වාරිත්‍ර සිදු කිරීමෙන් පසු ලංකාවේ දළදා මාලිගාවේ පෙරහර ඇතුළු දිවයිනේ වෙහෙර විහාරස්ථාන වල සහ දේවාල වල පවත්වන පෙරහර උත්සව මාලාවේ ප්‍රථමයෙන්ම පැවැත්වෙන්නේ මේ පෙරහරයි.ඒ නිසා අපිට එය ලොකු ආඩම්බරයක්.